«Կոմերսանտ»-ի նույն աղբյուրները պնդել են նաեւ, որ տարածաշրջանում կայունությունը երաշխավորելու համար տեղում կարող են ՄԱԿ-ի կամ ՀԱՊԿ-ի խաղաղապահներ տեղակայվել: Իրականում, ըստ մեր հավաստի աղբյուրների, ՌԴ-ն համենայնդեպս, հայկական կողմին հայտնել է ի՛ր զինված ուժերին տարածաշրջանում տեղակայելու մտադրության մասին եւ ՄԱԿ-ի խաղաղապահների մասին խոսք չի եղել: Իսկ Սերժ Սարգսյանը, հիշեցնենք, անցյալ ամիս Նյու Յորքում ՄԱԿ-ի գլխավոր ասամբլեայի 70-րդ նստաշրջանի ժամանակ խոսում էր ՆԱՏՕ-ի խաղաղապահների մասին: Մեր աղբյուրները հայտնում են, որ Նյու Յորքում ԱՄՆ նախագահ Բարաք Օբամայի հետ հանդիպման ժամանակ Սարգսյանը քննարկել է հակամարտության գոտում խաղաղապահների տեղակայման հարցը: Պաշտոնական Վաշինգտոնը, բնականաբար, չի համակերպվի ռուս խաղաղապահների տեղակայման մեջ: